CELEX: 22006D0041
Language: lv
Date: 2006-03-10 00:00:00
Title: EEZ Apvienotās komitejas Lēmums Nr. 41/2006 ( 2006. gada 10. marts ), ar ko groza EEZ līguma 31. protokolu par sadarbību īpašās jomās, kas nav četras pamatbrīvības

1.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 147/64
            
         EEZ APVIENOTĀS KOMITEJAS LĒMUMS
   
   Nr. 41/2006
   (2006. gada 10. marts),
   ar ko groza EEZ līguma 31. protokolu par sadarbību īpašās jomās, kas nav četras pamatbrīvības
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk tekstā – “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokolā grozījumi ir izdarīti ar EEZ Apvienotās komitejas 2005. gada 8. jūlija Lēmumu Nr. 107/2005 (1).
            
         
               (2)
            
            
               Ir lietderīgi paplašināt Līguma Līgumslēdzēju pušu sadarbību, aptverot Eiropas Parlamenta un Padomes Lēmumu 2004/387/EK (2004. gada 21. aprīlis) par Viseiropas elektroniskās pārvaldības pakalpojumu savietojamības nodrošināšanu valsts pārvaldes iestādēm, uzņēmumiem un pilsoņiem (IDABC) (2).
            
         
               (3)
            
            
               Tāpēc būtu jāgroza Līguma 31. protokols, lai šī paplašinātā sadarbība varētu sākties no 2006. gada 1. janvāra,
            
         IR PIEŅĒMUSI ŠO LĒMUMU.
   1. pants
   Līguma 31. protokolu groza, kā noteikts šā lēmuma pielikumā.
   2. pants
   Šis lēmums stājas spēkā nākamajā dienā pēc tam, kad EEZ Apvienotajai komitejai iesniegts pēdējais paziņojums saskaņā ar Līguma 103. panta 1. punktu (3).
   To piemēro no 2006. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2006. gada 10. martā
      
         
            EEZ Apvienotās komitejas vārdā —
         
            priekšsēdētājs
         
         R. WRIGHT
         
      
   
   
      (1)  OV L 306, 24.11.2005., 45. lpp.
   
      (2)  OV L 144, 30.4.2004., 65. lpp. Labotā versija OV L 181, 18.5.2004., 25. lpp.
   
      (3)  Norādītas konstitucionālas prasības.
   
      PIELIKUMS
      Līguma 31. protokola 17. pantu (Telemātiskā datu apmaiņa starp pārvaldes iestādēm (IDA)) groza šādi:
      
                  (a)
               
               
                  virsrakstu aizstāj ar šādu virsrakstu:
                  “Telemātiskā datu apmaiņa”;
               
            
                  (b)
               
               
                  panta 1. punktu aizstāj ar šādu punktu:
                  “1.   EBTA valstis no 1997. gada 1. janvāra iesaistās 5. punkta a) apakšpunktā minētajos Kopienas programmu projektos un darbībās saskaņā ar šā protokola 3. papildinājumā minēto darba programmu, un no 2006. gada 1. janvāra piedalās 5. punkta b) apakšpunktā minētajos Kopienas programmu projektos un darbībās tiktāl, ciktāl šie projekti un darbības atbalsta Līgumslēdzēju pušu citādu sadarbību.”;
               
            
                  (c)
               
               
                  panta 2. punktā vārdu “programma” aizstāj ar vārdu “programmas” un vārdkopu “4. punkts” aizstāj ar vārdkopu “5. punkts”;
               
            
                  (d)
               
               
                  panta 3. punktā vārdkopu “4. punkts” aizstāj ar vārdkopu “5. punkta a) apakšpunkts”;
               
            
                  (e)
               
               
                  aiz 3. punkta iekļauj šādu punktu:
                  “4.   Sākoties sadarbībai 5. punkta b) apakšpunktā minētajā programmā, EBTA valstis pilnībā piedalās bez balsstiesībām uz EEZ attiecīgās sanāksmēs, ko rīko Viseiropas Elektroniskās pārvaldības komiteja (PEGSCO), kas palīdz Eiropas Komisijai īstenot, pārvaldīt un attīstīt minēto programmu, tiktāl, ciktāl tas attiecas uz tām programmas projektu daļām, kuras skar EEZ.”;
               
            
                  (f)
               
               
                  panta 4. punktu pārnumurē par 5. punktu;
               
            
                  (g)
               
               
                  panta 5. punktā pirms pirmā ievilkuma iekļauj šādu apakšpunktu:
                  
                              “a)
                           
                           
                              lai no 1997. gada 1. janvāra piedalītos:”;
                           
                        
            
                  (h)
               
               
                  panta 5. punkta beigās pievieno šādu punktu:
                  
                              “b)
                           
                           
                              lai no 2006. gada 1. janvāra piedalītos:
                              
                                          —
                                       
                                       
                                          
                                             32004 D 0387: Eiropas Parlamenta un Padomes Lēmums 2004/387/EK (2004. gada 21. aprīlis) par Viseiropas elektroniskās pārvaldības pakalpojumu savietojamības nodrošināšanu valsts pārvaldes iestādēm, uzņēmumiem un pilsoņiem (IDABC) (OV L 144, 30.4.2004., 65. lpp.), kas labots ar OV L 181, 18.5.2004., 25. lpp.”.